EA เทรดคึก! บวกกว่า 2% นิวไฮรอบ 1 ปี โบรกฯชี้เทคนิคสวยลุ้นทดสอบแนวต้าน 56.50 บ.
EA เทรดคึก! บวกกว่า 2% นิวไฮรอบ 1 ปี โบรกฯชี้เทคนิคสวยลุ้นทดสอบแนวต้าน 56.50 บ. ล่าสุด ณ เวลา 16.03 น. อยู่ที่ระดับ 54 บาท บวก 1.25 บาท หรือ 2.37% สูงสุดที่ระดับ 54.50 บาท ต่ำสุดที่ระดับ 52.75 บาท ด้วยมูลค่าการซื้อขาย 1.37 พันล้านบาท
24 เม.ย. 2562

ผู้สื่อข่าวรายงานว่า ราคาหุ้นบริษัท พลังงานบริสุทธิ์ จำกัด (มหาชน) หรือ EA ณ เวลา 16.03 น. อยู่ที่ระดับ 54 บาท บวก 1.25 บาท หรือ 2.37% สูงสุดที่ระดับ 54.50 บาท ต่ำสุดที่ระดับ 52.75 บาท ด้วยมูลค่าการซื้อขาย 1.37 พันล้านบาท

โดยราคาหุ้น EA ปรับตัวขึ้นทำจุดสูงสุดในรอบกว่า 1 ปี นับตั้งแต่ราคาหุ้นปิดที่ระดับ 59.75 บาท เมื่อวันที่ 5 มี.ค.61
ด้านนักวิเคราะห์ บล.ฟิลลิป ระบุในบทวิเคราะห์ว่า ราคาหุ้น EA เดินหน้าทำจุดสูงสุดใหม่ได้อีกครั้ง ขณะที่เครื่องมือทั้งสองยังคงปรับตัวขึ้นต่อ ทำให้มีลุ้นที่ราคาจะดีดตัวต่อได้ พร้อมวางแนวรับ 53.75 บาท แนวต้าน 55.50-56.50 บาท และตัดขาดทุนที่ 53.25 บาท